|  |  |  |
| --- | --- | --- |
|  | **ОПЕРАТИВНА ПРОГРАМА**  **“ОКОЛНА СРЕДА 2014 – 2020 г.”** | Европейски съюз  Европейски структурни и инвестиционни фондове |
| Главна дирекция “Оперативна програма околна среда”  [ope@moew.government.bg](mailto:ope@moew.government.bg) | | |

|  |  |
| --- | --- |
| **ОБЩА ИНФОРМАЦИЯ ЗА ПРОЦЕДУРА ЧРЕЗ ДИРЕКТНО ПРЕДОСТАВЯНЕ „ОСИГУРЯВАНЕ НА ПОДКРЕПА НА ОСОБЕНО ЗАСЕГНАТИ ОТ УВЕЛИЧЕНИЕТО НА ЦЕНИТЕ НА ЕНЕРГИЯТА МСП ЧРЕЗ МЯРКА, ПРИЛАГАНА ОТ ФОНД "СИГУРНОСТ НА ЕЛЕКТРОЕНЕРИЙНАТА СИСТЕМА” (SAFE)” ПО ПРИОРИТЕТНА ОС 8 НА ОПОС 2014–2020 г.** | |
| Приоритетна ос | Подкрепа за МСП чрез инстурмента SAFE. |
| Инвестиционен приоритет | Инвестиционен приоритет 3 (d) към ТЦ 3, Подкрепа за капацитета на МСП за растеж в рамките на регионалните, националните и международните пазари и участие в процеса на иновации. (ЕФРР и КФ) |
| Специфична цел на приоритетната ос | Подкрепа за МСП, които са особено засегнати от увеличения на цените на енергията. |
| Индикатори по приоритетната ос | CO01 Производствени инвестиции: Брой предприятия, получаващи подкрепа  CO02 Производствени инвестиции: Брой предприятия, които получават безвъзмездни средства  Безвъзмездни средства за компенсиране на завишените цени на енергията на МСП |
| Наименование на процедурата | Осигуряване на подкрепа на особено засегнати от увеличението на цените на енергията МСП чрез мярка, прилагана от фонд "Сигурност на електроенерийната система” (SAFE) |
| Вид на процедурата | Процедура чрез директно предоставяне на безвъзмездна финансова помощ.  Процедура чрез директно предоставяне е тази, при която безвъзмездната финансова помощ се предоставя само на кандидат, посочен в съответната програма, или в документ, одобрен от Комитета за наблюдение на програмата като конкретен бенефициент за съответната дейност.  Процедурата чрез директно предоставяне на конкретен бенефициент се осъществява съгласно разпоредбите на чл. 5, ал. 1 и чл. 23-25 от ПМС № 162/05.07.2016 г. и ЗУСЕФСУ (в редакцията му до ДВ, бр. 51 от 2022 г.) по следния начин:  - за всяка процедура ръководителят на управляващия орган (УО) на програмата утвърждава при условията и по реда на чл. 26, ал. 1, 3, 5 и 6 от ЗУСЕФСУ насоки и/или друг документ, определящи условията за кандидатстване и условията за изпълнение на одобрените проекти.  - поканата за участие в процедура чрез директно предоставяне се изпраща на конкретния бенефициент заедно с документите по чл. 5, ал. 1 от ПМС № 162/05.07.2016 г. и се публикува в Информационната система за управление и наблюдение на Структурните инструменти на ЕС в България (ИСУН 2020) и на интернет страницата на съответната програма.  - при процедурата чрез директно предоставяне се извършва оценка на проектното предложение по ред, определен в документите по чл. 5, ал. 1, т. 1 от ПМС № 162/05.07.2016 г.  - оценяването на проектното предложение се извършва в срок до три месеца от датата на подаването му или от крайния срок за подаването му. |
| Териториален обхват | Проектът по процедурата се изпълнява на територията на Република България. |
| Цели и обхват на процедурата | Осигуряване на оперативен капитал за МСП с цел смекчаване на последиците от увеличението на цените на електрическата енергия, причинено от военната агресия на Русия срещу Украйна.  Руската военна агресия срещу Украйна, наложените санкции и предприетите ответни мерки доведоха до безпрецедентно високи цени на газа и електроенергията, значително над високите равнища, наблюдавани в периода преди агресията. В контекста на спешната намеса на Съюза за справяне с високите цени на енергията в резултат от агресивната война на Русия срещу Украйна, с приемането на Регламент (ЕС) 2023/435 на Европейския парламент и на Съвета от 27 февруари 2023 година се даде възможност на страните членки да предприемат целенасочени извънредни временни мерки за използване на фондовете на Кохезионната полтика в подкрепа на МСП, които са особено засегнати от увеличения на цените на енергията, считано от 1 февруари 2022 г., включително, съгласно рамката на политиката на сближаване за периода 2014—2020 г., посочени в Регламент (ЕС) № 1303/2013.  В Особено засегнати от увеличението на цените на енергията МСП са тези, които отговарят на условията за получаване на помощ за допълнителни разходи поради изключително големи увеличния на цените на природния газ и електроенергията съгласно Временната кризисна рамка за мерки за държавна помощ.  В България всички МСП са особено засегнати от увеличения на цените на енергията съгласно критерия за допустимост на крайните получатели, посочен в т. 2.4. от Временната рамка. Анализът на постигнатата на организирания борсов пазар на електрическа енергия в Република България средномесечна цена лв./MWh през 2022 г. спрямо тази за референтния период през 2021 г. показва, че скокът на цената е варирал между 180%-380%. Поради тази причина в рамките на националните програми са предоставени компенсации на всички небитови крайни клиенти на електрическа енергия, в т.ч. всички МСП.  В рамките на създадената за целта приоритетна ос ще се осигурява подкрепа за смекчаване на последствията от енергийната криза чрез операции, с които да се възстановят вече изплатени средства за компенсиране на МСП за увеличените им разходи за електрическа енергия за периода 01 февруари 2022 г. – 30 септември 2022 г. Средствата са изплатени в рамките на Национална мярка за компенсиране на небитовите крайни клиенти на електрическа енергия, одобрена с решение на Министерски съвет и изпълнявана от Фонд "Сигурност на електроенергийната система“.  В рамките на процедурата ще бъдат финансирани и дейности, свързани с подготовка, организация и управление на проекта, както и с осигуряване на съответствие с приложимите изисквания за информация и комуникация. |
| Очаквани резултати от процедурата | Изпълнението на предложените мерки ще допринесе за смекчаване на последствията върху МСП от значителното увеличение на цените на енергията, причинено от военната агресия на Русия срещу Украйна. В резултат от подкрепата по процедурата безвъзмездни средства в размер на 243 305 252 лева ще бъдат предоставени за възстановяване на компенсации за завишените цени на енергията на МСП. |
| Дата на обявяване на процедурата | септември-октомври 2023 г. |
| Бюджет на процедурата | 60 239 564 лв. – финансиране от ЕФРР  183 065 688 лв. – финансиране от КФ  Общо: 243 305 252 лв. европейско финансиране  Средствата по процедурата могат да бъдат увеличени по реда на документите по чл. 26, ал. 1 от ЗУСЕФСУ в частта условия за изпълнение, вкл. при необходимост с решение на МС. |
| Минимален и максимален размер на БФП за проект | Не е предвиден минимален размер на БФП за проектното предложение.  Максималният размер на БФП за конкретния бенефициент фонд СЕС e 243 305 252 лв.  Максималният размер на разходите за предприятие, който следва да бъде възстановен на бенефициента, представлява реално предоставената от държавата компенсация за съответния период.[[1]](#footnote-1) |
| Интензитет на помощта | 100% |
| Допустими бенефициенти по процедурата | Фонд „Сигурност на електроенергийната система“  Конкретният бенефициент следва да разполага с необходимия административен, финансов и оперативен капацитет, който гарантира успешното изпълнение на дейностите по проекта[[2]](#footnote-2). |
| Допустими партньори по процедурата | неприложимо |
| Допустими дейности по процедурата | - Възстановяване на средства, използвани от държавата през 2022 г. за осигуряване на компенсации на МСП, които са били особено засегнати от увеличения на цените на електрическа енергия и отговарят на условията по т. 2.4, пар. 72 (д) от Временната рамка за мерки за държавна помощ при кризи и преход в подкрепа на икономиката след агресията на Русия срещу Украйна.  - Дейности по подготовка, организация и управление на проекта, информация и комуникация. |
| Индикативни допустими разходи по процедурата | - Разходи, предоставени на МСП, допустими съгласно изискванията по т. 2.4, пар. 72 (д) от Временната рамка за мерки за държавна помощ при кризи и преход в подкрепа на икономиката след агресията на Русия срещу Украйна, за компенсации във връзка с увеличените цени на електрическа енергия в рамките на националните Програми за компенсиране на небитови крайни клиенти на електрическа енергия, одобрени от Министерския съвет с Решение № 30/2022 г. и Решение № 534/2022 г.  - Непреки разходи за подготока, организация и управление на проекта, информация и комуникация. |
| Хоризонтални принципи | При изпълнение на дейностите по процедурата, следва да се прилагат приложимите хоризонтални принципи, залегнали в чл.7 и чл. 8 на Регламент (ЕС) № 1303/2013 на Европейския парламент и на Съвета, посочени в условията за кандидатстване. |
| Максимален срок за изпълнение на проекта | 31.12.2023 г. |
| Начин на подаване на проектните предложения | Попълване на уеб базиран формуляр за кандидатстване и подаването му с електронен подпис чрез системата ИСУН 2020. |
| Краен срок за подаване на проектни предложения | 1 месец след датата на обявяване на процедурата. |
| Демаркация и допълняемост | Допустимите разходи за компенсации, извършени от Фонд „Сигурност на електроенергийната система“, ще могат да бъдат възстановявани по Оперативна програма „Иновации и конкурентоспособност“, Оперативна програма „Транспорт и транспортна инфраструктура, Оперативна програма „Региони в растеж“, Оперативна програма „Наука и образование за интелигентен растеж“ и Оперативна програма „Добро управление“ и Оперативна програма „Околна среда“.  С оглед спазване на принципите на допълняемост и недопускане на двойно финансиране с другите програми на национално ниво, в рамките на които са предвидени аналогични мерки за възстановяване на средства във връзка с извършени компенсации към МСП, които са особено засегнати от увеличения на цените на енергията, се предвижда демаркацията да се осигури на база конкретни предприятия. За тази цел допустимите крайни получатели на компенсации (МСП) ще бъдат разпределени между тези програми на изключващ принцип, т.е. всеки един от допустимите крайни получатели ще бъде подпомаган изключително и само от една от горепосочените оперативни програми за един и същи период от време. УО ще извършва проверка за коректното прилагане на този принцип.  С цел гарантиране на своевременното и ефективно изпълнение на операциите за прилагане на Инструмента SAFE и минимизиране на административната тежест, както и с оглед осигуряване на демаркация и допълняемост между мерките по отделните програми и недопускане на двойно финансиране между тях, дейности, свързани с подготовка и управление на операциите и с осигуряване на информация и комуникация на тази подкрепа, ще бъдат допустими единствено по ОПОС. |

1. Изплатена съгласно двете национални програми - Програма за компенсиране на небитови крайни клиенти на електрическа енергия, одобрена с РМС № 30/2022 г. и Програма за компенсиране на небитови крайни клиенти на електрическа енергия, одобрена с РМС № 534/2022 г. [↑](#footnote-ref-1)
2. При оценката на административния капацитет се взема предвид наличието на екип за изпълнение на проекта, който е съобразен със спецификата и обема дейности по проекта и гарантира ефективното управление и изпълнение на проекта от страна на конкретния бенефициент.

   При оценката на финансовия капацитет се взема предвид наличието на изградена система за финансово управление и контрол.

   При оценката на оперативния капацитет се взема предвид следното: конкретният бенефициент има опит в изпълнението на дейности, сходни с дейностите по настоящия проект и/или опит в изпълнението на проекти, финансирани от различни донори. [↑](#footnote-ref-2)